
	Nolikuma punkts 3.3.:
Projekta/darba vadītājs, kuram:
iepriekšējos 5 (piecos) gados (2019., 2020., 2021., 2022., 2023. gadā un līdz piedāvājuma iesniegšanai) ir pieredze vismaz 1 (viena) pašvaldības teritorijas plānojuma vai ar teritorijas plānojuma izstrādi saistīta pētījuma par kultūras mantojuma aizsardzību un saglabāšanu izstrādē administratīvajai teritorijai, kurā ir valsts aizsargājams valsts nozīmes kultūras (pilsētbūvniecības) piemineklis.

	1.
	Vai pareizi saprotam, ka valsts aizsargājams valsts nozīmes kultūras (pilsētbūvniecības) piemineklis ir attiecināms tikai uz teritorijas plānojuma izstrādi saistīta pētījuma par kultūras mantojuma aizsardzību un saglabāšanu izstrādē administratīvajā teritorijai, un neattiecas uz pašvaldības teritorijas plānojumu?
	Nē, nepareizi. Nosacījums attiecināms uz abiem minētajiem dokumentiem – teritorijas plānojumu un pētījumu. 

	2.
	Ņemot vērā, ka nolikuma p.3.2. Pretendenta pieredze ir minēts, ka par atbilstošu tiks uzskatīta pieredze: pētījumu kultūras mantojuma aizsardzības un saglabāšanas risinājumu un prasību izstrādei vismaz viena pašvaldības teritorijas plānošanas dokumenta – pašvaldības teritorijas plānojuma vai tā grozījumu, vai lokālplānojuma, vai tematiskā plānojuma sastāvā administratīvajai teritorijai, kurā ir valsts aizsargājams valsts nozīmes kultūras (pilsētbūvniecības) piemineklis, lūdzam precizēt, vai par atbilstošu uzstādītajām pieredzes prasībām Speciālistam nolikuma p.3.3., tiks atzīta pieredze lokālplānojumu, detālplānojumu un tematisko plānojumu izstrādē?
	Precizējums: 
1) Nolikuma 3.2.p. attiecas uz Pretendentu kopumā (atbilstoši Nolikuma 1.8.1.apakšpunktam), bet Nolikuma 3.3.p. tieši attiecas uz projekta/darba vadītāja pieredzi. Projekta/darba vadītājs ar attiecīgo pieredzi var būt piesaistīts speciālists. 
3.2.p. minētā pieredze jāapliecina Pretendentam kā par sniegtu pakalpojumu – veiktu attiecīgu pētījumu vai izstrādātu attiecīgu būvprojektu. 
3.3.p. minētajam speciālistam jāapliecina pieredze tieši “pašvaldības teritorijas plānojuma vai ar teritorijas plānojuma izstrādi saistīta pētījuma par kultūras mantojuma aizsardzību un saglabāšanu izstrādē”, respektīvi pieredze tikai lokālplānojumu, detālplānojumu un tematisko plānojumu izstrādē nav pietiekama. 

	3.
	Vai detālplānojums, kas ir izstrādāts konkrētai teritorijai - novadam, un kurā atrodas pilsētbūvniecības piemineklis, tiks uzskatīts par atbilstošu kvalifikācijas prasībām Speciālistam p.3.3. 
	Saskaņā ar atbildē uz iepriekšējo jautājumu minēto, pieredze tikai detālplānojuma izstrādē nevar tikt uzskatīta par atbilstošu kvalifikācijas prasībām speciālistam 3.3.p.

	4.
	Par pētījuma nosacījumu: Vai nosacījumu izvērtējums ietver arī “noteikumu” izvērtējumu, ar to saprotot augstāka līmeņa normatīvo regulējumu?
	Jautājumā nav minēts konkrēts punkts iepirkuma dokumentācijā. Ja jautājumā domāts iepirkuma pētījuma nosaukumā un attiecīgi tālāk tekstā lietotais terminu salikums “saglabāšanas un attīstības nosacījumu izvērtējums”, tad – jā, tas ietver arī visa veida noteikumu un normatīvo aktu (gan pašvaldības saistošo noteikumu, gan augstāka līmeņa normatīvā regulējuma) izvērtējumu, kas minēts Tehniskās specifikācijas attiecīgajos punktos.

	5.
	Par Tehniskās specifikācijas p.2. u.c.: Vai ar spēkā esošo teritorijas plānojumu, vienmēr jāsaprot RVC un AZ plānojums?
	Jā, Tehniskās specifikācijas 2.p un citur tekstā minētais termins “spēkā esošais Teritorijas plānojums” atbilstoši 1.p. dotajam skaidrojumam apzīmē 2006. gadā apstiprināto “Rīgas vēsturiskā centra un tā aizsardzības zonas teritorijas plānojumu” ar 2013. gadā veiktajiem grozījumiem, plašākā nozīmē ietverot arī Rīgas domes 07.02.2006. saistošos noteikumus Nr. 38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi”, ja tas speciāli nav norādīts atsevišķi. 

	6.
	Tehniskajā specifikācijā punktā 3.Darba uzdevumi minēts:
Izstrādāt un saskaņot ar Pasūtītāju pētījuma izstrādes metodiku un organizāciju, ietverot: pētījuma satura izvērsumu atbilstoši Tehniskās specifikācijas 3.2 – 3.6. apakšpunktā noteiktajam, atspoguļojot arī problēmas un plānošanas uzdevumus nepieciešamo risinājumu izstrādei;
Lūdzu precizēt tehniskās specifikācijas p.3.6., jo dokumentā šādu punktu neatrodam. 
	Precizējums: 
Tehniskās specifikācijas 3.1.1.p. tekstā ir tehniska kļūda, jābūt šādi “(..) atbilstoši Tehniskās specifikācijas 3.2 – 3.5. apakšpunktā noteiktajam, (..)”.

	7.
	Tehniskās specifikācijas punkts 4.3.5. nosaka: Izpildītājs koordinē darbsemināru organizēšanu un nodrošina darba sanāksmēs un diskusijās izteikto viedokļu un priekšlikumu dokumentēšanu, un iesniedz pasūtītājam apkopotā veidā
Lūdzu Pasūtītāju precizēt, kas domāts ar terminu “koordinēšana”.
	Precizējums: 
Ar terminu “koordinēšana” Tehniskās specifikācijas 4.3.5.p. Pasūtītājs saprot Izpildītāja sagatavotajā un ar Pasūtītāju saskaņotajā metodikā paredzēto darbsemināru, kas ir darba sekmīgai veikšanai nepieciešamās sanāksmes ar atbildīgo iestāžu speciālistiem, nozares ekspertiem, u.tml., tehnisko plānošanu, organizēšanu, dalībnieku uzaicināšanu, nepieciešamā aprīkojuma nodrošināšanu, darba materiālu sagatavošanu un sanāksmju dokumentu apriti pēc sanāksmēm (diskusijās izteikto viedokļu un priekšlikumu fiksēšana, precizēšana, protokolu saskaņošana ar dalībniekiem, ja tas nepieciešams, u.tml.) sadarbībā ar Pasūtītāja personālu, izņemot Pasūtītāja ekskluzīvās funkcijas, piemēram, Pasūtītāja iestāžu telpu ar standartaprīkojumu rezervāciju, saraksti ar institūcijām Pasūtītāja vārdā u.tml. Detalizēti koordinēšanas būtību un apjomu paredzēts formulēt un saskaņot darba pirmajā – metodikas izstrādes – fāzē.

	8.
	Vērtēšanas kritērijos K3 un K4 ir atsauce uz  1.1. pielikuma sadaļā "Izpētes veikšanas apraksts noteiktām aktivitātēm", lūdzu definēt 1.1.pielikumā minētās aktivitātes.
	Nolikuma 5.6.1.2.p. teikts, ka “Kritērijā „Tehniskā piedāvājuma (TP) kvalitāte” Pretendentam jāaizpilda Pielikums 1.1.”. Pielikums 1.1. “Detalizēts tehniskais piedāvājums” ir dots kā atsevišķa datne iepirkuma dokumentācijā. Šajā dokumentā ir tabula, kas jāaizpilda Pretendentam, apliecinot savu izpratni par veicamo pakalpojumu un sniedzot piedāvājumu, kā tiks veikts pētījums un kā tiks organizēts darbs, un kuras saturs tiks vērtēts. Tabulas sadaļā “Izpētes veikšanas apraksts noteiktām aktivitātēm” ir minētas galvenās aktivitātes, kas atbilst Tehniskās specifikācijas darba uzdevumu sadalījumam. 



